# Represa i exercici de la consciència lingüística a l'Alguer (ss.XVIII-XX)/APÈNDIX IV: El Grup per a la Normativització de l'Alguerès

I. EL CONTEXT HISTÒRIC I CULTURAL ABANS DE LA PRIMERA RENAIXENÇA
    I.1. Els fets històrics: del Regne de Sardenya al Regne d'Itàlia
    I.2. El context literari
II. LA PRIMERA RENAIXENÇA: L'ARCÀDIA
    II.1. Represa de la poesia culta d'expressió catalana
    II.2. El cicle de la Passió
    II.3. La temàtica bucòlica
    II.4. Un gènere tradicional per a l'Arcàdia: els goigs
III. LA CONSCIÈNCIA LINGÜÍSTICA
    III.1. Bartomeu Simon
       III.1.a. Activitat de recerca lingüística
       III.1.b. Activitat de correcció lingüística
    III.2. Un llistat de rimes inèdit
    III.3. El canonge Antoni Miquel Urgias
       II.3.a. El canonge Urgias i la llengua catalana
       III.3.b. Textos de literatura popular i tradicional
       III.3.c. Notícies antigues
IV. L'EXTREMA DECADÈNCIA LINGÜÍSTICA
    IV.1. El llegat erudit del canonge Urgias
    IV.2. La qüestió lingüística i l'ensenyament de la doctrina cristiana
    IV.3. Relacions catalanoalguereses abans d'Eduard Toda
V. EDUARD TODA I LA REPRESA DE LA CONSCIÈNCIA LINGÜÍSTICA
    V.1. Primer viatge de Toda a l'Alguer
    V.2. La Biblioteca catalana
       V.2.a. Formació de la Biblioteca Catalana
       V.2.b. La Biblioteca Catalana arriba a l'Alguer
       V.2.c. Documents catalans relatius a la Biblioteca Catalana
       V.2.d. Activació de la secció reservada a la Biblioteca Municipal
       V.2.e. El 'Fons Català' de la Biblioteca Municipal de l'Alguer
VI. LA PALMAVERA
    VI.1. L'epistolari de Rossend Serra
    VI.2. Ramon Clavellet i Joan Pais
    VI.3. Textos filològics de Joan Pais
       VI.3.a. Epistolari
       VI.3.b. La 'Gramàtica algueresa' (1899-1902)
       VI.3.c. Les gramàtiques catalanes a l'Alguer
       VI.3.d. Joan Pais i la polèmica sobre la llengua
       VI.3.e. Joan Pais i la gramàtica de Joan Palomba
    VI.4. El I Congrés Internacional de la Llengua Catalana
    VI.5. Joan Pais, la revista 'Catalonia' i darrers textos filològics
VII. LA 'FONOLOGIA' CATALANA DE JOAN DE GIORGIO VITELLI
VIII. DE LA GUERRA I LA DICTADURA AL RETROBAMENT
IX. PROPOSTA NORMATIVA DE DUES PLATAFORMES CÍVIQUES ALGUERESES
    IX.1. El Grup per a la Normativització de l'Alguerès
    IX.2. La Plataforma algueresa de cultura catalana
APÈNDIXS
APÈNDIX I: El ‘Fons Català' de la Biblioteca Municipal de l'Alguer
    APÈNDIX I.a: Bibliografia del ‘Fons Català'
    APÈNDIX I.b: Llibres del ‘Fons Català' desapareguts entre els anys 1888-1984
APÈNDIX II: Epistolari de Joan Pais (Selecció)
APÈNDIX III: La Fonologia de Joan De Giorgio Vitelli
APÈNDIX IV: El Grup per a la Normativització de l'Alguerès
    APÈNDIX IV.a: Proposta per a una normativització del català de l'Alguer (1992)
    APÈNDIX IV.b: Resposta de l'Institut d'Estudis Catalans
apèndix IV.a: «PROPOSTA PER A UNA NORMATIVITZACIÓ DEL CATALÀ DE L'ALGUER» (1992) Grup per a la normativització de l'alguerès, «Proposta per a una normativització del català de l'Alguer» (maig 1993). El caràcter cursiu correspon a les modificacions que hom proposava que fossin aplicades a la «Proposta per a un estàndard oral de la llengua catalana» de l'IEC.
1. L'ARTICLE DAVANT NOMS COMUNS: És admissible, en l'àmbit restringit (parlars nord-occidentals i alguerès) –només, però, en registres informals– l'ús de les formes «lo», «los» (per «el», «els», respectivament). 2. ELS POSSESSIUS: Són pròpies de l'àmbit restringit (alguerès) les formes «mia», «tua», «sua» i els plurals respectius. 3. ELS POSSESSIUS: Són pròpies de l'àmbit restringit –només, però, en els registres informals– les formes «nostro» i «vostro» i els plurals respectius, característics dels parlars baleàrics i de l'alguerès. 4. ELS QUANTIFICADORS I INDEFINITS: Són propis de l'àmbit general [...] «qualsevulla»-«qualssevulla» [...]. 5. ELS QUANTIFICADORS I INDEFINITS: Són propis de l'àmbit restringit «manco» (parlars baleàrics i alguerès) [...] i «ningun»-«ninguna» (parlars valencians i alguerès). 6. ELS QUANTIFICADORS I INDEFINITS: És admissible en l'àmbit restringit (parlars valencians i alguerès) l'ús de la forma «u» (en comptes de «un» amb valor indefinit). 7. ELS QUANTIFICADORS I INDEFINITS: És admissible en l'àmbit restringit (parlars valencians i alguerès) l'ús de «molt» en lloc de «gaire». 8. CARDINALS: Són pròpies de l'àmbit restringit les formes [...] «desset» i «denou» (parlars baleàrics i alguerès). 9. ORDINALS: És admissible en l'àmbit restringit (alguerès) –només, però, en registres informals– la construcció de l'ordinal recorrent a l'expressió «el de» seguida d'un cardinal: «el de quatre», per «el quart». 10. ELS PRONOMS PERSONALS. FORMES FORTES: És admissible en l'àmbit restringit (alguerès) –només, però, en registres informals– l'ús de «mi» darrere la preposició «segons»: «segons mi» per «segons jo». 11. ELS PRONOMS PERSONALS. FORMES FEBLES: És admissible en l'àmbit restringit (alguerès) l'ús proclític de la forma plena «nos» i l'ús enclític de les formes plenes després de vocal («dóna-me», per «dóna'm»). En registres informals, també hi és admissible l'ús proclític de les formes «lo» i «los» (davant consonant). 12. MORFOLOGIA VERBAL. PRESENT D'INDICATIU: Són pròpies de l'àmbit restringit les formes [...] 1 «cant», «serveix», 5 «cantau» (parlars baleàrics i alguerès). 13. MORFOLOGIA VERBAL. PRESENT D'INDICATIU: És admissible en l'àmbit restringit (alguerès) la pronúncia 2 «dormis», 3 «dormi», 6 «dormin» de les formes 2 «dorms», 3 «dorm», 6 «dormen». 14. MORFOLOGIA VERBAL. IMPERFET D'INDICATIU: És admissible en l'àmbit restringit (alguerès) –només, però, en registres informals– la pronunciació d'una -«v»- entre el radical i la terminació: 1 «dormi[v]a», 2 «dormi[v]es», etc. 15. MORFOLOGIA VERBAL. INDEFINIT: És pròpia de l'àmbit restringit (alguerès) la formació de l'indefinit amb l'auxiliar «ésser» en verbs de moviment, reflexius o acompanyant els verbs «ésser» i «estar»: 1 «só tornat», 1 «me só vestit», 1 «só estat». 16. MORFOLOGIA VERBAL. IMPERATIU: És pròpia de l'àmbit restringit (parlars baleàrics i alguerès) la forma 5 «cantau». És admissible en l'àmbit restringit (alguerès) la pronúncia 2 «dormi» de la forma 2 «dorm».
17. HAVER. PRESENT D'INDICATIU: Són pròpies de l'àmbit restringit (alguerès) les formes 4 «havem» i 5 «haveu». 18. HAVER. És admissible en l'àmbit restringit (alguerès) la formació de la perífrasi d'obligació amb el verb «tendre» + «de». 19. ÉSSER. PRESENT D'INDICATIU: Són pròpies de l'àmbit restringit (alguerès) les formes següents: 1 «só», 2 «sés», 4 «sem», 5 «seu». 20. ÉSSER. CONDICIONAL: En l'àmbit general són pròpies de registres formals 1 «fóra», 2 «fóres», 3 «fóra», 4 «fórem», 5 «fóreu», 6 «foren». Aquestes mateixes formes són pròpies de tots els registres en els parlars centrals i en l'àmbit restringit alguerès. 21. ÉSSER. IMPERFET DE SUBJUNTIU: Són admissibles en l'àmbit restringit (parlars valencians i alguerès) les formes 1 «fóra», 2 «fores», 3 «fóra», 4 «fórem», 5 «fóreu», 6 «foren». 22. APARÈIXER. PRESENT DE SUBJUNTIU: Són pròpies de l'àmbit restringit (alguerès) les formes 1 «apareixi», 2 «apareixis», etc. 23. APARÈIXER. PARTICIPI: És pròpia de l'àmbit restringit (alguerès) la forma «apareixut». 24. CAURE. PRESENT D'INDICATIU: És pròpia de l'àmbit restringit (alguerès) la pronúncia «caun» de la forma 6 «cauen». 25. CAURE. IMPERFET D'INDICATIU: Són admissibles en l'àmbit restringit (alguerès) les formes 1 «caieva», 2 «caieves», 3 «caieva», 4 «caiévem», 5 «caiéveu», 6 «caieven». 26. CÓRRER. PRESENT D'INDICATIU: Són pròpies de l'àmbit restringit les formes [...] i 1, «corr» (parlars baleàrics i alguerès). 27. CREURE. PRESENT D'INDICATIU: És pròpia de l'àmbit restringit (alguerès) la pronúncia «creun» de la forma 6 «creuen». 28. DIR. PRESENT D'INDICATIU: És pròpia de l'àmbit restringit (alguerès) la pronúncia «diun» de la forma 6 «diuen». 29. DIR. IMPERFET D'INDICATIU: Són admissibles en l'àmbit restringit (alguerès) les formes 1 «dieva», 2 «dieves», 3 «dieva», 4 «diévem», 5 «diéveu», 6 «dieven». 30. DIR. IMPERATIU: Són admissibles en l'àmbit restringit –només, però, en registres informals–, les formes 2 «dis» (parlars valencians) i 2 «diu» (alguerès). 31. ESCRIURE. PRESENT D'INDICATIU: És pròpia de l'àmbit restringit (alguerès) la forma 1 «escriv». 32. ESTAR. PRESENT D'INDICATIU: Són pròpies de l'àmbit restringit les formes 4 «estam» (parlars baleàrics), 5 «estau» (parlars baleàrics i alguerès). 33. ESTAR. IMPERATIU: Són pròpies de l'àmbit restringit (parlars baleàrics i alguerès) les formes 2 «està», 5 «estau». 34. FER. PRESENT D'INDICATIU: Són pròpies de l'àmbit restringit les formes 1 «faç» (parlars baleàrics i alguerès). 35. FER. IMPERFET D'INDICATIU: Són admissibles en l'àmbit restringit (alguerès) les formes 1 «feva», 2 «feves», etc. 36. FER. PRESENT DE SUBJUNTIU: Són pròpies de l'àmbit restringit (parlars baleàrics i alguerès) les formes 4 «facem», 5 «faceu». 37. FREGIR. PRESENT D'INDICATIU: [Sobre el model d'«afegir»:] Són pròpies de l'àmbit restringit les formes 1 «frig», 2 «friges», 3 «frig», 6 «frigen» (parlars valencians i alguerès). 38. FREGIR. PRESENT DE SUBJUNTIU: [Sobre el model d'«afegir»:] Són pròpies de l'àmbit restringit (alguerès) les formes 1 «frigi», 2 «frigis», 3 «frigi», 6 «frigin». 39. MORIR. PRESENT D'INDICATIU: Són pròpies de l'àmbit restringit les formes [...] i 1 «mor» (parlars baleàrics i alguerès). 40. NÀIXER/NÉIXER. PRESENT D'INDICATIU: Són pròpies de l'àmbit restringit les formes 1 «nasc» (parlars valencians), 1 «nesc»/«neix» (parlars baleàrics) i «naix» (alguerès). 41. NÀIXER/NÉIXER. PRESENT DE SUBJUNTIU: Són pròpies de l'àmbit restringit les formes 1 «naixi», 2 «naixis», 3 «naixi», 6 «naixin» (alguerès). 42. PRENDRE. PRESENT D'INDICATIU: Són pròpies de l'àmbit restringit (parlars baleàrics i alguerès) les formes 4 «prenim», 5 «preniu».
43. TENIR. INFINITIU: És també admissible en l'àmbit restringit (alguerès) la forma «tendre». 44. TENIR. PARTICIPI: És pròpia de l'àmbit restringit (parlars baleàrics i alguerès) la forma «tengut». 45. TENIR. Són pròpies de l'àmbit restringit (parlars baleàrics i alguerès) les formes amb «-e-» radical. 46. TRAURE/TREURE. IMPERFET D'INDICATIU: Són admissibles en l'àmbit restringit (alguerès) –només, però, en registres informals–, les formes 1 «traieva», 2 «traieves», etc. 47. VENIR. PARTICIPI: És pròpia de l'àmbit restringit (parlars baleàrics i alguerès) la forma «vengut». 48. VENIR. Són pròpies de l'àmbit restringit (parlars baleàrics i alguerès) les formes amb «-e-» radical.
apèndix IV.b: RESPOSTA DE L'INSTITUT D'ESTUDIS CATALANS Punts acceptats a la carta firmada per l'IEC el 16 d'octubre 1996, posteriorment recollits a la Proposta per a un estàndard oral de la llengua catalana. II, Morfologia (Barcelona, juny de 1998: quarta edició, revisada).
1. L'ARTICLE DAVANT NOMS COMUNS: També és admissible, en l'àmbit restringit (parlars nord-occidentals i alguerès) –només, però, en registres informals– l'ús de les formes «lo», «los» (per «el», «els», respectivament). 2. ELS POSSESSIUS: Són pròpies de l'àmbit restringit (parlars baleàrics i alguerès) –només, però, en els registres informals– les formes «nostro» i «vostro» i els plurals respectius. 3. ELS QUANTIFICADORS I INDEFINITS: Són propis de l'àmbit restringit [...] «ningun»-«ninguna» (parlars valencians i alguerès). 4. ELS QUANTIFICADORS I INDEFINITS: És admissible en l'àmbit restringit (parlars valencians i alguerès) l'ús de «molt» en lloc de «gaire»: «no duen moltes taronges», per «no duen gaires taronges». 5. MORFOLOGIA VERBAL. IMPERATIU: És pròpia de l'àmbit restringit (parlars baleàrics i alguerès) la forma 5 «cantau». 6. ÉSSER. CONDICIONAL: En l'àmbit general són pròpies de registres formals 1 «fóra», 2 «fóres», 3 «fóra», 4 «fórem», 5 «fóreu», 6 «foren». Aquestes mateixes formes són pròpies de tots els registres en els parlars centrals i en alguerès. 7. ÉSSER. IMPERFET DE SUBJUNTIU: Són admissibles en l'àmbit restringit (parlars valencians i alguerès) les formes 1 «fóra», 2 «fores», 3 «fóra», 4 «fórem», 5 «fóreu», 6 «foren». 8. FER. PRESENT DE SUBJUNTIU: Són pròpies de l'àmbit restringit (parlars baleàrics i alguerès) les formes 4 «facem», 5 «faceu». 9. MORIR. PRESENT D'INDICATIU: Són pròpies de l'àmbit restringit les formes [...] 1 «mor» (parlars baleàrics i alguerès). 10. PRENDRE. PRESENT D'INDICATIU: Són pròpies de l'àmbit restringit (parlars baleàrics i alguerès) les formes 4 «prenim», 5 «preniu». 11. TENIR. PARTICIPI: És pròpia de l'àmbit restringit (parlars baleàrics i alguerès) la forma «tengut». 12. VENIR. PARTICIPI: És pròpia de l'àmbit restringit (parlars baleàrics i alguerès) la forma «vengut».